Иако се чинило да Монголско царство прети да прогута цео исламски свет, Монголи су, у ствари, досегли свој врхунац на западу. Царство се неће ширити даље у том правцу . Монголски хришћански генерал Китбуга, који је заузео и разорио већи део Сирије, пошто су изасланици отпослати египатском султану, бившем мамелучком робу, Кутузу (владао 1259—1260), били погубљени, покренуо је војску на Египат . Њему супротстављена војска, састављена махом од мамелучких робова - Кумана , Кипшака, Словена из Русије и још неких степских народа Јужне Русије , које су италијански трговци продали египатском султану, кренула је из Египта и сукобила се са монголским снагама код Ајн-ал-Јалута, Голијатовог извора, близу Галилејског језера и Назарета у данашњем Израелу. 3. септембра ујутру , 1260. године . Мамелуци су тешко поразили Монголе . Царство је достигло своје границе на западу .